વિસાવદરમાં મંગળવારે બસસ્ટેન્ડ ચોકમાં રજાક આદમ મોદીનું છોટા હાથી ડીટેઇન કરીને તેઓને પોલીસ સ્ટેશન લઇ જવામાં આવ્યા હતા. પોલીસે રજાકભાઇને ઢોર માર મારતા પુત્રી આશિયાના પોલીસ સ્ટેશન દોડી આવી હતી. પિતાને છોડાવવા વચ્ચે પડેલી આશિયાનાને મહિલા પોલીસે માર માર્યો હતો. આથી આશિયાનાએ પોલીસ સ્ટેશનના ગ્રાઉન્ડમાં ઝેરી દવા પી લીધી હતી. આથી તેને વિસાવદર હોસ્પિટલ બાદ વધુ સારવાર માટે જૂનાગઢ સિવિલ હોસ્પિટલમાં ખસેડવામાં આવી હતી. પરંતુ અહીં તેનું મોત નીપજતા મામલો ગરમાયો હતો અને મોટી સંખ્યામાં લોકો ઉમટી પડ્યા હતા.